ՀԻՄՆԱՎՈՐՈՒՄ

«ՈՐՊԵՍ ՆՎԻՐԱՏՎՈՒԹՅՈՒՆ ԳՈՒՅՔ ԸՆԴՈՒՆԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇՐՋԱԿԱ ՄԻՋԱՎԱՅՐԻ ՆԱԽԱՐԱՐՈՒԹՅԱՆՆ ԱՄՐԱՑՆԵԼՈՒ, ԳՈՒՅՔ ՀԵՏ ՎԵՐՑՆԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇՐՋԱԿԱ ՄԻՋԱՎԱՅՐԻ ՆԱԽԱՐԱՐՈՒԹՅԱՆ ԱՆՏԱՌԱՅԻՆ ԿՈՄԻՏԵԻՆ ԱՄՐԱՑՆԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇՐՋԱԿԱ ՄԻՋԱՎԱՅՐԻ ՆԱԽԱՐԱՐՈՒԹՅԱՆ ԱՆՏԱՌԱՅԻՆ ԿՈՄԻՏԵԻ «ՀԱՅԱՆՏԱՌ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆՆ  ԱՆՀԱՏՈՒՅՑ (ԱՆԺԱՄԿԵՏ) ՕԳՏԱԳՈՐԾՄԱՆ ԻՐԱՎՈՒՆՔՈՎ ՏՐԱՄԱԴՐԵԼՈՒ  ՄԱՍԻՆ»

ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

**1.Ընթացիկ իրավիճակը և իրավական ակտի ընդունման անհրաժեշտությունը**

 **«Ո**րպես նվիրատվություն գույք ընդունելու և շրջակա միջավայրի նախարարությանն ամրացնելու, գույք հետ վերցնելու և շրջակա միջավայրի նախարարության անտառային կոմիտեին ամրացնելու և շրջակա միջավայրի նախարարության անտառային կոմիտեի «Հայանտառ» պետական ոչ առևտրային կազմակերպությանն  անհատույց (անժամկետ) օգտագործման իրավունքով տրամադրելու  մասին**»** Կառավարության որոշման նախագծի մշակման անհրաժեշտությունն առաջացել է շրջակա միջավայրի նախարարության (այսուհետ՝ Նախարարություն) համակարգում աշխատանքների արդյունավետ կազմակերպման, Նախարարության անտառային կոմիտեի և անտառային կոմիտեի «Հայանտառ» պետական ոչ առևտրային կազմակերպության կանոնադրությամբ ամրագրված աշխատանքներին օժանդակելու նպատակով։

**2.Առաջարկվող կարգավորման բնույթը**

Նախարարության անտառային կոմիտեի աշխատանքներին օժանդակելու և կանոնադրական նպատակների իրագործմանն աջակցելու նպատակով շրջակա միջավայրի նախարարությանն ամրացված 2008 թվականի արտադրության Toyota LC 200 4.7 GAS մակնիշի 106LL60 պետհամարանիշի ավտոմեքենան նախագծի ընդունման դեպքում օրենսդրությանմբ սահմանված կարգով կամրացվի շրջակա միջավայրի նախարարության անտառային կոմիտեին (այսուհետ՝ Կոմիտե) և կհաշվառվի Կոմիտեի հաշվեկշռում։ Կոմիտեի «Հայանտառ» պետական ոչ առևտրային կազմակերպության (այսուհետ՝ Կազմակերպություն) աշխատանքների բնականոն ընթացքն ապահովելու նպատակով Նախարարության հաշվեկշռում հաշվառված երկու ավտոմեքենա՝ 2014 թվականի արտադրության Nissan Patrol մակնիշի 992AX61 պետհամարանիշի և 2017 թվականի արտադրության Toyota LC 70 4.5 TD մակնիշի 540CF61 պետհամարանիշի ավտոմեքենաները սույն նախագիծն ընդունվելու դեպքում կտրամադրվեն Կազմակերպությանը՝ բարձր ռելիեֆային տեղանքներում և անտառներում շահագործելու համար նպատակահարմար լինելու հանգամանքով պայմանավորված, իսկ Կազմակերպության հաշվեկշռում հաշվառվող 2018 թվականի արտադրության Toyota LC 150 4.0 GAS մակնիշի 567ՏՏ60 պետհամարանիշի ավտոմեքենան աշխատանքային անհրաժեշտությունից ելնելով կտրամադրվի Նախարարությանը, վերջինս քաղաքային պայմաններում շահագործելու համար ավելի նախընտրելի է։

**3.Նախագծի մշակման գործընթացում ներգրավված ինստիտուտները և անձինք**

 Նախագիծը մշակվել է շրջակա միջավայրի նախարարության համապատասխան ստորաբաժանումների կողմից:

**4.Ակնկալվող արդյունքը**

 Նախագծի ընդունումը կնպաստի շրջակա միջավայրի նախարարության, անտառային կոմիտեի և «Հայանտառ» պետական ոչ առևտրային կազմակերպության աշխատանքների արդյունավետության բարձրացմանը։

**5. Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին**

 Որոշման նախագծի ընդունմամբ պետական բյուջեի եկամուտների նվազեցում կամ ծախսերի ավելացում չի ակնկալվում:

1. **Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային /կամ այլ ռազմավարություններ**.

 Ներկայացվող նախագիծը չի բխում համապատասխան ռազմավարական փաստաթղթերից։